Metodický list
Projekt: Hovorme o jedle
Téma: Sleduj informácie na obale potravín
Cieľ, zameranie aktivity: Oboznámenie žiakov s povinnými  údajmi na obale potravín, ako sú objem v litroch resp. mililitroch, hmotnosť v kilogramoch resp. gramoch, zloženie v percentách (resp. v prepočte na 100g alebo 100ml, propedeutika percent) 
Vyučovací predmet: Matematika
Ročník: 7.
Téma: Percentá
Pomôcky: Škatuľky z tetrapakov od džúsov, mlieka, ochutených mliek, plastové kelímky od jogurtov, tvarohových nátierok, rybacích šalátov, kartónové škatuľky od syrečkov, plastové fľaše od minerálok a rozličných nealkoholických nápojov.

Príprava: Krátka informácia o potrebných teoretických a praktických poznatkoch:

Čo nájdete na obale potravín ••
Obal nielen chránia potraviny pred znehodnotením, ale zároveň je zdrojom mnohých dôležitých informácií. Údaje na obaloch Vám môžu pomôcť vybrať v obchodoch kvalitné potraviny. Stačí vedieť sa v týchto údajoch orientovať.

Čo všetko sa z obalu potravín môžete dozvedieť?
Niektoré údaje na obaloch potravín sú povinné a stanovuje ich zákon, iné sú povinné len v niektorých prípadoch alebo úplne nepovinné. Čo sa na obaloch môžete napríklad dočítať:

· názov potraviny,

· kto potravinu vyrobil alebo doviezol,

· z akej krajiny potravina pochádza,

· množstvo výrobku - udáva sa objem alebo hmotnosť. Ak ide o pevnú potravinu v náleve, v oleji, vo vlastnej šťave alebo v pretlaku, musí byť okrem celkovej hmotnosti uvedená i hmotnosť pevnej potraviny (napr. u rybičiek v pretlaku), množstvo výrobku môže byť určené aj počtom kusov v balení,

· dátum spotreby pri potravinách, ktoré sa rýchlo kazia,

· dátum minimálnej trvanlivosti u väčšiny ostatných potravín,

· údaj o spôsobe skladovania, ak by nesprávne skladovanie mohlo viesť k zhoršeniu kvality alebo k porušeniu zdravotnej nezávadnosti potraviny, a údaj o tom, ako skladovať potraviny, ktorých obal ste už otvorili, napríklad "Skladujte v suchu pri 2 až 8 °C." alebo: "Po otvorení spotrebujte do 24 hodín.",

· údaj o spôsobe použitia, ak by nesprávne použitie mohlo viesť k zhoršeniu kvality alebo k poškodeniu zdravotnej nezávadnosti potraviny,

· zloženie potraviny - jednotlivé zložky sú zoradené zostupne za sebou podľa obsahu v potravine od tej, ktorej je vo výrobku najviac po tú, ktorej je vo výrobku najmenej, vrátane prídavných látok, tzv. "éčok",

· údaje o výživovej (nutričnej) hodnote,

· čerpanie odporúčanej dennej dávky,

· množstvo vitamínov a minerálnych látok, ktoré boli zámerne pridané do potraviny,

· obsah jedlej soli v % ak jej potravina obsahuje viac než 2,5 %,

· údaj o určení potraviny na špeciálne výživové účely,

· upozornenie na obsah alergénov - ak potravina obsahuje niektorú z týchto surovín: pšenicu, raž, jačmeň, ovos, kôrovce, vajcia, ryby, arašidy, sóju, mlieko, mandle, orechy, zeler, horčicu, sezamové semienka, vlčí bôb alebo oxid siričitý a siričitany, a jasne to nevyplýva z jej názvu (napríklad u "sójového mlieka" už z názvu vyplýva, že obsahuje sóju), musí mať na obale upozornenie pre osoby alergické na tieto zložky potravy, ktoré vyzerá napríklad takto: "Môže obsahovať stopy orechov.",

· upozornenie pre osoby, ktoré trpia neznášanlivosťou potravín.

Na obaloch potravín sa objavujú napríklad tieto upozornenia:
"Nevhodné pre fenylketonurikov." - pre osoby, ktorým vadia určité bielkoviny,
"Nevhodné pre chorých na celiakiu." - pre osoby, ktoré zle trávia lepok obsiahnutý v niektorých obilninách,
"Nevhodné pre osoby s neznášanlivosťou laktózy." - pre osoby, ktoré zle trávia mliečny cukor,
Nevhodné alebo nedoporučené pre niektoré skupiny obyvateľov - napríklad tehotné a dojčiace ženy, deti do 3 rokov.
· obsah sušiny - sušina je to, čo zostane z potraviny po jej vysušení (napríklad 20 % sušiny v potravine znamená, že po odparení vody zostane 20 % pôvodného množstva), Sušina obsahuje všetky výživovo hodnotné látky - sacharidy, bielkoviny, tuky, vitamíny, minerálne látky, vlákninu i látky, ktoré dávajú potravinám vôňu a chuť.

Najmä na syroch býva uvedený obsah tuku v sušine, niekedy sa uvádza pod skratkou t. v s. (napríklad takto môže vyzerať nápis na potravine s hmotnosťou 100 g: "obsahuje 20 % sušiny a 50 % t. v s.", ktorý znamená, že tuku je 50 % z 20 g, v 100 g výrobku je teda 10 g tuku).
· údaj o ošetrení potraviny alebo suroviny ionizujúcim žiarením - potraviny takto ošetrené musia mať na obale uvedený jeden z nasledujúcich textov: "ionizovaný", "ošetrené ionizáciou" alebo "ošetrené ionizujúcim žiarením",

· údaj o tom, že potravina obsahuje geneticky upravované časti, tzv. GMO - na obale musí byť označenie "geneticky modifikovaný" alebo "obsahuje geneticky modifikovaný organizmus" - u nás sa môžete s týmto označením stretnúť napríklad pri výrobkoch z kukurice alebo zo sóje,

· značky - napr. „Značka kvality SK“ a „BIO“ ( Značka kvality SK signalizuje kvalitu a pôvod potraviny, BIO sa prideľuje potravinám, ktoré pochádzajú z ekologického poľnohospodárstva),

· symboly - napr. symbol "light" nájdete na potravinách, ktoré majú znížené množstvo energie, cukru alebo tuku.


Zdroj:
Výživa ve výchově ke zdraví, výukový program pro pedagogy na 2. stupni ZŠ
Postup realizácie: 

Žiakom deň vopred oznámime, že na nasledujúcu hodinu budeme potrebovať prázdne obaly najčastejšie konzumovaných potravín a nápojov z ich domácnosti. V motivačnej časti vyučovacej hodiny propedeutiky percent prečítame žiakom vyššie uvedený text Čo nájdete na obaloch potravín. Žiaci na prinesených obaloch od potravín hľadajú jednotlivé položky z počutého textu. Zvlášť sa zameriavajú na energetickú hodnotu v jouloch, obsah jednotlivých živín: tukov, sacharidov a bielkovín v prepočte na 100g, resp. na 100ml výrobku. Zistené hodnoty zapisujú do pripravenej tabuľky (pozri príloha).  
Zhrnutie: Čo sme sa naučili, čo si zapamätáme, v čom nájdeme poučenie:

Pri každom nákupe potravín si najprv pozorne prečítajme zloženie výrobku a podiel jednotlivých živín na 100g resp. 100ml. Je to vlastne percentuálne zastúpenie jednotlivých živín v potravine. 
Príloha:
Zadanie pre žiakov:

Z prinesených obalov zisti informácie: názov výrobku, energetickú hodnotu v jouloch na 100g resp. 100ml výrobku, obsah tukov, sacharidov a bielkovín. Zistené hodnoty zapíš do tabuľky:

	Názov výrobku
	Energetická hodnota 
	Tuky
	Sacharidy
	Bielkoviny

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Vyhlásená denná téma: Sleduj informácie na obale potravín – pôvod potravín

ZŠ s MŠ Zalužice

Typ školy: základná škola

ZŠ s MŠ Zalužice 450, 072 34

Mgr. Iveta Červeňáková

0948601474, hagarth@centrum.sk
53 zapojených žiakov školy

najaktívnejšia trieda: 7. ročník, Mgr. Jana Macková, 19 žiakov
